**Javni poziv za sprovođenje javne rasprave o tekstu nacrta Strategije razvoja poštanske djelatnosti u Crnoj Gori za period 2024‒2028. godina sa Akcionim planom za 2024-2025. godinu**

Na osnovu čl. 14 i 15 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija ("SIužbeni list CG”, broj 41/18), Ministarstvo ekonomskog razvoja daje na javnu raspravu

**Nacrt Strategije razvoja poštanske djelatnosti u Crnoj Gori za period 2024‒2028. godina sa Akcionim planom za 2024-2025. godinu**

**i**

**upućuje**

 **JAVNI POZIV**

organima, organizacijama, udruženjima i pojedincima (zainteresovana javnost), da se uključe u javnu raspravu i daju svoj doprinos unapređenju kvaliteta teksta Nacrta Strategije razvoja poštanske djelatnosti u Crnoj Gori za period 2024‒2028. godina sa Akcionim planom za 2024-2025. godinu.

Javna rasprava se sprovodi dostavljanjem primjedbi, predloga i sugestija u pisanom i elektronskom obliku.

Primjedbe, predlozi i sugestije na Nacrt Strategije razvoja poštanske djelatnosti u Crnoj Gori za period 2024‒2028. godina sa Akcionim planom za 2024-2025. godinu, dostavljaju se Ministarstvu ekonomskog razvoja, u pisanoj formi na adresu Rimski trg 46, Podgorica ili u elektronskoj formi na e-mail: ivana.markovic@mek.gov.me i to na Obrascu 4: „Primjedbe, predlozi i sugestije", koji je sastavni dio Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija.

Rok za dostavljanje primjedbi, predloga i sugestija je 20 dana od dana objavljivanja ovog poziva, tj. najkasnije do 6. decembra 2023. godine.

Okrugli sto u okviru javne rasprave o predmetnoj strategiji će se održati u Podgorici 5. decembra 2023. godine sa početkom u 10 časova u prostorijama Ministarstva ekonomskog razvoja.

Program javne rasprave dat je na Obrascu 3 propisanom Uredbi o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija, možete preuzeti u nastavku.

Nacrt Strategije razvoja poštanske djelatnosti u Crnoj Gori za period 2024‒2028. godina sa Akcionim planom za 2024-2025. godinu, možete preuzeti u nastavku.

Javni poziv objavljuje se na internet stranici Ministarstva ekonomskog razvoja <http://www.gov.me/mek>  i portalu e-uprave <https://www.euprava.me/>.

Ministarstvo ekonomskog razvoja će sačiniti Izvještaj o sprovedenoj javnoj raspravi, koji će objaviti na internet stranici ministarstava i portalu e-uprave, u roku od 15 dana od dana završetka javne rasprave

**MINISTAR**

 **Nik Gjeloshaj**

***Prilog:***

***Obrazac 3*** – *Program javne rasprave*

***Obrazac 4*** *– Primjedbe i sugestije*

***RIA obrazac***

***Nacrt Strategije razvoja poštanske djelatnosti u Crnoj Gori za period 2024‒2028. godina sa Akcionim planom za 2024-2025. godinu***

***Javni poziv***